Buihiiiig Canoes. 613 



waa, alaila, ho-a ka inui o na mea i hoolako ia; i ka a ana o ka imu, kii aku ke kanaka 

 i kekahi o ka mamala o ke koa a ho-a pu i ka imu ; a nioa keia mau mea, alaila, kaumaha 

 aku i na aumakua kalai waa, oia o Kupulupuhi, Kumokuhalii, Kuolonowao, Kupepeiao- 

 loa, Kuhooholopali, Kupaaikee, Kanealuka, a he lehulehu aku no na mea i koe; alaila, 

 ai iho la ke kanaka i kekahi mau mea a hoolei na ke akua kekahi, a pau na mea i ka 

 hana ia, hoomaka ke oki. 



O ke koi e oki ai i ka wa kahiko he pohaku i anai ia a oi ; i hoopaa ia me kekahi 

 laau; i ke oki ana eli a kaawale ka lepo a waiho ke aa, alaila, oki. Ua aneane e hala 

 ka pule ina na ke kanaka hookahi e oki a hina ; ina ha nui ka poe nana e oki, alaila, 

 e hina no i na la elua, aka, i keia manawa, ua loaa mai ke koi hao a ua hikiwawe loa 

 ka hina no ka oi loa ; ua hiki i ke kanaka ikaika ke oki i ka koa i ka hapalua hora a hina ; 

 i ka hina ana kaumaha hou i na aumakua, alaila, hoomaka ka hana ana a lilo i waa. A 

 ])au ka hana, a ane mama, alaila, kauo i kai a loko o kahi i hoomakaukau ia nona. A 

 hala na malama ekolu a oi aku, alaila, hoomaikai loa, a kapili i na laau. 



Penei e kapili ai : O ka laau e kapili ai he ahakea ; eha kupe elua moo, a eia ka 

 inoa o na maha o ka laau e kalai ai. i, maha kiapuapu; 2. maha hoonolunolu; 3, ma- 

 ha oio ; 4, maha unu, e like me ka maha o ka waa, pela no ka maha o ka laau i hana ia 

 ai. O ka mea e paa ai keia mau laau he kaula aha: a paa i ka hana ia alaila lolo ka 

 puaa, ina maikai ka lolo ana alaila, he waa paa ia, aka, ina e hewa ka lolo ana, he 

 waa paa ole, a i ole ia he pilikia no ka mea nona ka waa, apau keia, kii ke ama e ka- 

 lai me na iako a me ka wae, ke kuapoi. 



Ua kapa ia keia poe i maa ma ia hana, he kahuna kalai waa. O keia oihana, 

 he oihana eha a he oihana make. Ua hana no au i keia oihana mai ko'u wa he umi- 

 kumamalua makahiki, aka, he oihana waiwai no ina e hoomau kekahi i ka hana ma- 

 laila ; no ka mea, ina eha anana ka loa o kekahi waa a oi ; aole i paa i ke kapili, alaila, 

 e lilo no i $40.00. Ina paa i ke kapili ua loaa ke $80.00 kekahi a oi aku kekahi. 



KOAKANU. 



I ka hoomakaukau ana o na kahuna kalai waa e pii i ke kuahiwi, hookala mua 

 i na koi pahoa a oi ; noho a po; moe i ka po a loaa ka moe maikai, alaila pii; ina aole 



